section_heading: Heracles Almelo
paragraph_text: Sljedeći korak bila je posudba u Heracles Almelo (2007). Nizozemski prvoligaš želio je osigurati prvoligaški status, a u Lakiću je vidio mladog i perspektivnog igrača koji im u tome može pomoći. Početak u Nizozemskoj bio je težak, no s vremenom je Srđan pronašao dobru formu i u drugi dio sezone ušao s osam pogodaka. Odigrao je značajnu ulogu u ostvarenju klupskog cilja. Logično, dobre igre u Heraclesu, pobudile su zanimanje drugih klubova. Lakić se sljedeće ljeto (2008.) vratio s posudbe u Herthu, nakon čega ga je kupio Kaiserslautern. Posrnuli njemački div, nakon godina neuspjeha, formirao je mladu i potentnu momčad za napad na Bundesligu.